DISSERTATIO  MEDICA  /# 

INAUGURA  LIS, 

QUAEDAM 

DE 

CYNANCHE  TRACHEALI 

CONTINENS. 


AUCTORE  GULIELMO  MURDOCH» 


PROOEMIUM. 

Inter  morbos  quibus  infantes  impuberesque  ob¬ 
noxii  vivunt,  ille  de  quo,  privilegia  honoresque 
summos  in  medicina  rite  ambiens,  mihi  animus 
est  pauca  disserere,  periculosissimus,  ni  fallor, 
jure  habendus  est.  Intra  etenim  biduum  post 
impetum  factum,  exitium  laboranti  saepius  affert ; 
verbo  Croup  Anglice  cognoscitur.  Scriptores  at¬ 
tamen  medici  diversi  nomina  diversa  ei  indide¬ 
runt. 

Cynanche  Trachealis ,*  Sauv.  Sp.  5,  et  Culi. 

Cynanche 

*  Cynanche ,  error,  ni  fallor,  nominis  Cynanchen  etenim, 
Anglice  Dogchoak ,  in  locum  Synanchis  (rw  cum  et  ay^ 

Cynanche  Laryngea  auct.  Eller,  De  Cog.  morb. 

Anginae  Inflammatoriae ,  Boer.  Sp.  1. 

Angina  Latens  et  Difficilis ,  Dodon,  Obs.  18. 

Angina  Interna ,  Tulp.  lib.  1,  Obs.  5. 

Angina  Canina ,  Zacut.  Lusit. 

Angina  Perniciosa ,  Greg.  Horst.  Obs.  lib.  iii. 

Suffocatio  Stridula ,  Home  on  the  Croup. 

Asthma  Infantum ,  Miller  on  Asth.  et  Chincougb. 

Asthma  Infantum  Spasmod .  Rush,  Lond.1771. 

Cynanche  Stridula,  Craw.  Diss.  In.  1771,  et  Parr. 

Angina 

Angina)  perperam  substitutam  fuisse,  suspicor  ;  etiamsi 
nosologi  antiquiores  speciem  generis  Synanchis  singularem 
verbo  hocce  postea  designasse  videntur.  Rem  ita  sese  ha¬ 
buisse  Celsum,  et  scriptorem  medicum  nitidissimum  et  tes¬ 
tem  fide  dignissimum,  habemus. 

“  Nostri  Anginam  vocant;  apud  Graecosn  omen  prout  spe¬ 
cies  est.  Interdum  enim  neque  rubor  neque  tumor  ullus 
apparet ;  sed  corpus  aridum  est,  vix  spiritus  trahitur,  mem¬ 
bra  solvuntur  ;  id  <rvmy%nv  vocant.  Interdum  lingua  fauces¬ 
que  cum  rubore  intumescunt,  vox  nihil  significat,  oculi  ver- 
,  tuntur,  facies  pallet,  singultusque  est,  uti  crwotyyy  vocatur. 
Illa  communia  sunt;  aeger  non  cibum  devorare,  non  potionem 
potest,  spiritus  ejus  includitur.  Levius  est  ubi  tumor  tan¬ 
tummodo  et  rubor  est,  caetera  non  sequuntur;  id  ira^urv >- 
ayftyjv  appellant.”  Vide  Celsus,  lib.  iv,  cap.  iv. 

Quin  et  Galenus  ad  eandem  rem  aperte  docet,  “  Sive 
Synanchen  dicere  volueris,  sive  Cynanchem  vel  alterum 
quidem  Synanchem,  alteram  vero  Cynanchem,  sive  utrum¬ 
que  Synanchem  vocaveris,  duas  Synanches  sciveris  esse  ra¬ 
tiones.”  Vide  Op.  Gal.  tom.  6,  p.  32 4. 

Angina  Epidemica ,  Molloy. 

Morbus  Strangulator ius ,  Starr. 

Morbus  Truculentus  Infant.  Fracast. 

Catarrhus  Suffbcativus,  Hillary. 

Angina  Inflammatoria  Infant.  Russei. 

Angina  Polyposa ,  sive  Membranacea  Michaelis 
Argentat.  1778,  et  auctor  ei  citati. 

Expectoratio  Solida ,  Darwin. 

Cauma  Bronchitis ,  Young. 

Empresma  Bronchitis ,  Mason  Good.* 

Natura  morbi,  de  quo  fusius  locuturus  sum,  anti- 
quiores,  ni  fallor,  omnino  latuit  ;f  scriptoresque  me¬ 
dici  vel  pauci  vel  nulli,  ante  seculum  proximum  me¬ 
dium,  eum  apertius  notaverunt.  Gregorius  au¬ 
tem  Horstius,  supra  citatus,  qui  aevi  prioris  sub 

initio 

'*  Morbum  de  quo  disserturus  sum,  nomine  Hives  medici 
Americani  cognitum  habent.  Verbum  vero  Hives  originem 
a  nisibus  musculorum  abdominis  thoracisque,  et  violentis  et 
pectus  attollentibus  (Anglice  heaving ),  qui,  morbo  hocce 
saeviente,  sese  ostendunt,  forsitan  duxit. 

f  Sauvagesium  auctorem,  inter  scriptores  nosologicos, 
haud  parvi  quidem  nominis,  Synanchen  Graecorum  medi¬ 
corum,  vim  eandem  ac  Cynanchen  Tonsillarem  nostram. 
Parasynanchen  ac  Cynanchen  Pharyngaeam  habuisse,  Cy¬ 
nanchen  vero  eorum.  Cynanchen  nostram  Trachealem  ipsis¬ 
simam  ruisse  opinione  augurari  compertum  quidem  habeo, 
an  perperam  necne  periti  ores  judicent. 

initio  florebat,  speciem  Cynanchis  hancce,  ne  lucu¬ 
lenter  quidem,  descripsit,  eandemque,  ut  supra,  at 
obiter  sane  leviterque  tetegit.  Quin  et,  aut  de  hoc 
morbo  aut  de  quodam  alio  ei  simillimo,  Boer- 
IJaavius  sermonem  habet,  verbisque  hisce  utitur: 
“  Vox  acuta ,  clangosa ,  sibilans ^  inspiratio /  acute 
dolens ,  respiratio  parva,  frequens,  erecta,  cum  sum¬ 
mo  molimine?* 


Ghisi  necnon  medicus  Italicus,  cui  ante 
oculos  morbus  noster  Cremonae,  annis  1747- 
48,  epidemice  grassans  versabatur,  eum  in  ta¬ 
bulas  retulit.  Malumque  de  quo  tractatur,  et 
in  regionibus  Europeae  septentrionalibus,  et  in 
America,  Starr,  Bergio,  ut  supra,  eodem  fere 
tempore  descriptum,  habemus.  Scriptores  alii 
medici  diversi,  Franciscus  Home,  nuper  defunc¬ 
tus,  Professor,  nimirum,  in  Academia  haece  jure 
celeberrimus,  qui  hunc  morbum  primo  luculenter 
descripsit,  Cullen,  Michaelis,  Schwii.geus, 
Royer  Collard,  Cheyne,  et  alii,  in  affectio¬ 
nem  morbosam  hancce  nuperius  animadverterunt. 

MORBO 


Boerh.  Aphor.  801. 

MORBI  DEFINITIO. 

Auctores  diversi  supra  memorati  morbum  nos¬ 
trum  obscurius  clariusve  definiere ;  prae  definitio¬ 
nibus  veruntamen  omnibus  aliis,  illa  Cullenq 
nosologorum  omnium  facile  principi  data,  mihi 
longe  longeque  arridet,  ideoque  eam  in  medio  po 
nere  lubet. 

t 

etf  Cynanche  (Trachealis)  respiratione  difficili , 
inspiratione  strepente ,  voce  rauca ,  tussi  clangosa , 
tumore  fere  nullo  in  faucibus  apparente ,  degluti¬ 
tione  parum  difficili ,  et  febre  synocha 


MORBI  HISTORIA. 

Cynanche  Trachealis  impetum  in  aegrum  vel  in¬ 
temperiei  aeris  nuperius  objectum,  vel  catarrho  levi 
per  aliquot  dies  affectum  vesperi,  plerisque  in  ex 
emplis,  facit.  Vox  et  rauca  et  querula  primo  eva¬ 
dit,  aegrotusque  languore  et  inertia  laborat;  ae¬ 
grotans,  veruntamen,  malo  parum  obstante,  tem¬ 
pore 


t  Vide  Gener.  Morb.  p.  9L 

pore  solito  dormitum  sese  confert ;  tussi  vero  in¬ 
solita,  acuta,  clangente,  faucesque  fere  oblidente 
correptus  subi  o  expergiscitur.  Animam  nunc 
aegre  trahit,  inspirationes  saepius,  post  tussim  po¬ 
tissimum,  cum  sibilo  facit.  Vultus  ei  tumet  at¬ 
que  rubore  suffunditur,  oculi  et  tumidi  et  san¬ 
guine  suffusi  fiunt,  aegrotusque  in  vitae  discrimen 
strangulatione  venit ;  cutis  calor  augetur,  aeger- 
que  plus  minusve  anhelitu  laborat ;  inspirationi¬ 
bus  nec  non  difficilibus,  sonum  cantus  galli  ad¬ 
modum  referentibus,  tussique  clangente  morbi 
huj  usce  propria  gravius  adhuc  opprimitur;  causa 
levamen  obtinendi,  aut  expuere  tentat,  aut  e 
lecto  surgit ;  sputo  autem  ejecto,  situque  corporis 
mutato,  aegrotanti  miserando  neutiquam  succur¬ 
ritur.  Mala  usque  ad  alteram  lucem,  plerisque 
in  casibus,  hoc  modo  vel  perstant,  vel  etiam  in¬ 
gravescunt  ;  tunc  autem  temporis  allevationem 
quandam  forsitan  subeunt ;  aeger  spiritum  paulo 
facilius  trahit;  signa  autem  nequaquam  prorsus 
sublevantur.  Pyrexia  etenim  tussisque  adhuc  ur¬ 
gent  ;  lingua  et  alba  et  sordida  evadit ;  vultus, 
gradu  morbi  primo  floridus,  colorem  purpureum 
nunc  induit ;  citiusque  et  pallore  et  etiam  livore 
offunditur,  aeger  nec  non  vires  morbi  violentia 


prorsus 

prorsus  fractus,  haud  raro  die  secundo,  saepius 
autem  tertio,  quarto,  quintove,  mortem  oppetit. 

Verumenimvero,  aegro  per  dies  complures 
morbo  tentato,  aegritudinem,  quibusdam  in  casi¬ 
bus,  sese  remittere,  respirationem  facilius  exerceri, 
aegrotantem  et  cibum  appetere,  et  ludis  solitis 
operam  dare,  omnesque  de  eo  bene  sperare ;  spem 
autem  eventu  corrumpi,  malumque  laboranti  ex¬ 
itio  esse,  transitu  videlicet  spiritui  subito  dene¬ 
gato,  faciem  et  tumere  et  colorem  lividum  nan- 
scisci,  parvulumque  nervorum  distentionibus  cor¬ 
reptum,  animam  efflare,  sunt  qui  nos  docent. 

I 

* 

PHENOMENA  QUAE,  CADAVERIBUS 
CYNANCHE  TRACHEALI  PEREMP¬ 
TORUM  INCISIS,  IN  LUCEM  PROD 
EUNT. 

Phenomena  quae,  cadavere  affectione  hacce 
mortui  secato,  in  conspectum  veniunt,  'ad  morbi, 
historiam  revera  pertinent,  ideoque  ex  his  quae¬ 
dam  hic  loci  in  medio  ponenda  sunt. 


Cadaveribus 

Cadaveribus  eorum  quos  morbus,  de  quo  dis¬ 
ceptatur  e  medio  sustulit,  scalpello  patefactis, 
membrana  sufflava  mollis,  tubique  formam  sibi 
vindicans,  anatomico  ante  oculos,  vel  fere  vel  sem- 
per  versatur;  membrana  autem  haecce  interdum 
partem  asperae  arteriae  superiorem  intrinsecus  in¬ 
vestit  ;  interdum  vero,  et  faciem  canalis  hujusce 
internam  totam,  et  etiam  vasa  pulmonum  aerifera 
intus  cingit. 

Quin  et,  materia  quae  tubum  huncce  format* 
tenacitatem  spissitudinemque,  variis  in  casibus, 
multum  variat.  Mucum  viscidum  aliquando  re¬ 
fert;  aliquando  veruntamen,  corium  densum  te- 
naxque  constituit,  tenacitasque  diversa  quae  in  eo 
inest,  a  morbi  diuturnitate  violentiaque,  ni  fallor, 
pendet. 

Porro,  tubo  huicce  denso  eadem  crassitudo  ne 
semper  quidem  est ;  nunc  etenim  pertenuis  exis- 
tit,  nunc  vero  tam  crassus  evadit,  ut  et  tracheae 
et  bronchiis  pulmones  permeantibus  vel  fere  vel 
prorsus  officiat.  Membrana  haecce  vasorum  om¬ 
nium  expers  est,  colore  albo  plerumque  gaudet ; 
nonnunquam  autem  vel  subnigra  vel  subfusca  est, 


non- 

nunquam  etiam  maculis  obsidetur. 

I 

Quin  etiam,  inter  corium  liocce  tunicamque,  et 
asperae  arteriae,  et  bronchiorum,  internam,  (e  qua 
facile  separari  potest  ;  quippe  quae  sibimetep- 
sis,  vix  ac  ne  vix  quidem,  invicem  adhaereant,) 
vel  serum  vel  sanguinis  eruor,  vel.  etiam  mucus, 
interdum  hospitatur,  membranisque  hisce  arte 
disjunctis,  illa  fluida  in  conspectum  veniunt.* 


Trachea,  denique,  bronchiisque  morbo  hocce 
extincti  incisis,  facies  eorum  interna  inflammatio¬ 
nis  vestigia  saepius,  ulcera  vero  nunquam  osten- 


Cadavera  eorum  qui  morbo  nostro  periere,  spe¬ 
ciem  externam  eandem,  perinde  ac,  si  vita  stran- 

r  i  %  *  -  , 

gulatione  extincta  fuisset,  prae  se  ferre,  insuper 


observandum  est ;  labia  faciesque  livent,  oculi  et 

tument,  et  sanguine  suffunduntur.  Rem  ita  sese 

°  fnoDiup  loqmoB 

b  habere 

w  or  ? 

*  Mucus  effusus  concretusque,  in  aspera  arteria  paratus 
per  bronchiorum  omnium  itinera  extendit ;  quatenus  saltem 
anatomici  oculi  vestigia  ejus  sequi  possunt.— Vide  Hos- 
|5ack;  Med.  et  Philos.  Regist,  tom.  ii,  p,  41. 


a 

habere,  mirum  nobis  videre  non  debet ;  morbo 
etenim  hocce  correpti,  haud  secus,  ac  aqua  sub¬ 
mersi,  funeve  strangulati,  ex  eadem  causa,  sanguine 
videlicet  ob  transitum  per  pulmones  ei  impedi¬ 
tum,  viribus  vitalibus  orbato,  vitam  amittunt. 


CAUSAE. 

1.  CAUSAE  PRAEDISPONENTES. 

Infantes  impuberesque  morbo  huicce  obnoxii 
vivunt,  aetateque  impubi  peracta,  malum  aut 
rarissime  aut  nunquam  sese  ostendit.  Larynx, 
ineunte  aetate,  arctus,  debilisque  firmitatem  ido¬ 
neam  ne  adhuc  quidem  consecutus  est.  Hinc 
ratio  patet  quamobrem,  vox  et  imbecillis  et 
quasi  foeminea  evadit.  Quin  et,  si  quando  ma¬ 
turitas  festinata  impubi  fuerit,  vox  fit  et  gravis  et 
virilis,  larynxque  magnitudinem  insolitam  adi¬ 
piscitur. 

Phenomena  haecce  in  animo  rite  pendens,  fa¬ 
cile  adducor,  ut  proclivitatem  ad  morbum  nos- 

trum 

trum  ex  iis  petam  ;  magnitudine  vero  roboreque 
laryngis,  tracheae,  tuborumque  bronchialium,  sub 
aetate  pubera,  rite  evolutis,  aetas  adulta  vel  fere 
vel  prorsus  hoc  malo  immunis  fit. 

Hisce  igitur  propositis,  asperae  arteriae  debili¬ 
tatem  pro  causa  Cynanchis  Trachealis  praedis- 
ponente  praecipua  jure  habendam  esse,  ne  anceps 
quidem  haereo,  tracheamque  ob  vires  firmitatem¬ 
que  majores,  quae,  aetate  impubere  peracta,  in  ea 
insunt,  ad  irritationes  quae  organo  debiliore  dam¬ 
no  promptius  forent,  arcendas,  plerisque  in  exem¬ 
plis  satis  valere,  animus  mihi  neutiquam  pendet. 

Quin  in  aetate  adulta,  trachea  inflammatione 

V 

interdum  tentetur,  non  inficias  equidem  ibo ;  hisce 
attamen  in  casibus,  inflammationem  in  tonsillas 
impetum  primum  fecisse,  dein  in  laryngem  trache¬ 
amque  sese  diffudisse,  memet  ipsum  persuasum 
habeo.  Porro,  temperamentum  sanguineum,  cor¬ 
poris  constitutionem  plenam,  catarrhum  diutius 
perstantem,  morbillos,  pertussimque,  corpus  huic 
morbo  proclivius  reddere,  facile  agnosco. 


%  CAUSAE 

2.  CAUSAE  EXCITANTES. 

Cynanche  Trachealis  causam  excitantem  ma^ 
nifestam  nullam  interdum  agnoscit,  impetumque 
facit  in  infantes,  qui  valetudine  integra  fruuntur. 

Frigus  veruntamen  corporis  faciei  externae  ad- 
hibitum,  cum  humore  potissimum  conjunctum,  pro 
causa  morbum  excitante  frequentissima  potentis- 
simaque  jure  habenda  est.  Rem  ita  sese  habere, 
vix  ac  ne  vix  quidem,  me  judice,  dubitari  potest; 
morbus  etenim  signis  iisdem  ac  catarrhus  in  ae¬ 
grum  invadit ;  annique  tempestatibus  quibus,  ca¬ 
loris  frigorisque  vicissitudines,  vere  videlicet  fi¬ 
nemque  autumni  versus,  et  frequentes,  et  subitae 
obveniunt.  Frigus  autem  ad  hunc  morbum  exci¬ 
tandum,  magis  valebit,  si  quando  corpori  calefac¬ 
to  admoveatur,  humorque  simul  adjuvet. 

Hinc  ratio  patet,  quare  infantes  puerique  sub 
dio  pluvioso  ambulantes,  ludisve  sese  exercentes, 
in  malum  de  quo  agitur,  promptius  incidunt. 

Verumenimvero,  frigus  sive  per  se,  sive  cum 
humore  conjunctum,  regionibus  omnibus  ad  hunc 

morbum 

morbum  inducendum,  neutiquam  aeque  valet, 
affectio  etenim  haecce  morbosa,  locis  in  quibus¬ 
dam  prae  aliis,  endemice  grassari  videtur.  Regi- 

i 

onibus  pluvialibus,  uliginosis  et  humidis,  oppidis¬ 
que  prope  littora  sitis,  utpote  saevit.  Ratio  au¬ 
tem  quamobrem  frigus  summo  corpori  adhibitum, 
ad  Cynanchen  Trachealem  excitandam,  tam  for¬ 
titer  valeat  explicatus  faciles,  me  judice,  habet. 
Corpore  etenim  frigori  humorique  exposito,  san¬ 
guinis  cursus  a  summa  cute  promptius  avertitur. 
Cutisque  ipsa,  eadem  ex  causa,  parcius  transpirat, 
ac  ad  valetudinem  prosperam  tuendam,  revera 
necessarium  est ;  quo  autem  minus  sanguis  in 
summum  corpus  distribuatur,  eo  plus  in  partes 
quasdam  internas  derivetur  oportet. 

In  hoc  statu  rerum,  vel  tunicam  canalis  alimen¬ 
tarii  internam,  vel  membranam  asperam  arteriam 
investientem,  prae  partibus  corporis  internis  aliis, 
legibus  oeconomiae  animalis  quibusdam,  quae  sane 
me  prorsus  latent,  fluida  petunt,  superficiesque 
hasce  male  irritant ;  illaque  sese  morbose  habente, 
aeger  modo  diarrhoea  modo  enteritide  corripitur  ; 
hac  autem  laborante,  nunc  catarrhus  nunc  Cyn¬ 
anche  Trachealis  sese  ostendit. 


Hisce 


14 


DISSERTATIO  MEDICA 


Hisce  propositis,  sequitur,  ut  frigus  sive  per  se, 

•  . 

sive  cum  humore  junctum,  corpori  potissimum  ca¬ 
lefacto,  applicatum,  pro  causa  morbi  nostri  remota 
potentissima  habeatur  oportet.  An  autem  causae 
excitantes  aliae  quaedam,  piscium  videlicet  ossi¬ 
cula  in  faucibus  inhaerentia,  fumi  acres  pulvures- 
que  diversi,  ad  Cynanchen  Trachealem  concitan¬ 
dam  plus  minusve  unquam  conferant,  necne,  pe- 
ritiores  judicent. 

t  : 

3.  CAUSA  PROXIMA. 

Quod  ad  causam  morbi  hujusce  proximam  qui¬ 
dem  attinet,  auctores  medici  de  ea  pariter  ac,  de 
causis  morbos  alios  continentibus,  multum  inter  se 
dissident  atque  dissentiunt ;  at  nec  animus  est 
mihi,  nec  quidem  per  otium  licet,  in  arenam  de¬ 
scendere.  Phenomena  igitur  morbosa,  quae  mihi 
ante  oculos  iterum  iterumque  versabantur,  in  ta¬ 
bulas  referre  sufficiat,  propterea  quod,  causa  morbi 
proxima  hisce  ex  phenomenis  procul  dubio  pe¬ 
tenda  est. 

Membrana  laryngis  tracheaeque  mucosa,  in¬ 
flammatione  in  hoc  morbo  certo  certius  corripi¬ 
tur  ; 

tur;  eaque  de  causa,  organorum  horum  musculi 
spasmis  laborant ;  lympha  quae  e  canalis  hujus- 
ce  folliculis  exudat,  concrescens  membranam  fa¬ 
ciem  asperae  arteriae  internam  investientem  con¬ 
stituit.  Mucus  folliculis  hisce  secretus,  indolem 
pravam  induens,  et  sanguinis  defaecationi  male 
obstat,  et  sensorii  debilitatem  gignit,  et  etiam 
suffocationem  mortemque  denique  inducit. 

Hisce  propositis,  sequitur,  ut  actio  vasorum 
praeter  modum  aucta ;  lympha  effusa ;  dyspnoeae 
species  singularis,  morbi  hujusce  propria ;  sanguinis 
colore  venoso  praediti  circulatio ;  sensorii  debili¬ 
tas,  saepissimeque  mors,  sese  morbo  huicce  diro 
comites  praebeant. 


DIAGNOSIS. 

Signa  morbi  hujusce  diagnostica,  ne  semper 
quidem  in  aperto  sunt,  medicusque  in  natura 
mali  judicanda,  ob  similitudinem  inter  gutturis 
morbos  magnam,  in  errore  versari  facile  potest. 

Morbus 

Morbus,  de  quo  disceptatur,  Cynanchen  vei 
tonsillarem  vel  etiam  malignam,  socium  inter¬ 
dum  habet,  modo  quo  decretu  difficile  fiat,  uter 
morbus  primarius  habendus  sit ;  ratione  verunta- 
men  ad  symptomata  morbi  nostri  pathognomonica, 
ad  inspirationem ,  videlicet,  sibilo  strepentem ,  vo¬ 
cem  raucam ,  tussimque  clangosam ,  rite  habita,  di¬ 
agnosin  veram  deducere,  medicum,  plerisque  in 
exemplis,  penes  erit. 

Verumenimvero,  morbi  quibus  cum  Cynanche 
Tracheali  signorum  quorundam  consortium  est, 
Catarrhus,  Pertussis ,  Cynanche  vel  Trachealis ,  vel 
Maligna,  Asthmaque  infantum,  enumerari  veni¬ 
unt,  eaque  de  causa,  de  utroque  horum  pauca  in 
ordine  disserere  pergam. 

CATARRHUS. 

In  historia  morbi  supra  tradenda,  catarrhum 
lenem  viam  ei  saepius  sternere,  satis  ostendi. 
Hinc  ratio  patet  quare,  Cynanche  Trachealis  ty¬ 
pum  catarrhi  verum  sub  initio  haud  raro  induit, 
modo  quo  cognitu  perdifficile  sit,  uter  morborum 
aegrum  sane  detineat.  Morbo  veruntamen  pro¬ 
gredientem 

progrediente,  signa  utriusque  propria  promptius 
sese  ostendunt,  diagnosinque  statuere,  penes  me¬ 
dicum  certius  erit.  Cynanche  etenim  Trachealis 
aeris  inhalatione  cum  sibilo  strepente,  asperitate 
vocis  insigni,  tussi  clangente,  facie  nec  non  tumid¬ 
issima,  coloreque  plumbeo  sese  induente,  naturam 
suam  propriam  in  lucem  profert ;  catarrho  autem 
laborantes  signis  hisce  aut  nunquam  aut  rarissime 
opprimuntur. 


%  PERTUSSIS. 

Pertussis  Cynancheque  Trachealis  in  aetate  te¬ 
nera  impetum  plerumque  quidem  faciunt;  cae- 
teroquin  autem,  hi  morbi  inter  se  prorsus  discor¬ 
dant  atque  discrepant.  Pertussis  etenim  e  con¬ 
tagio  proprio  originem  ducit,  contactu  plerisque 
in  exemplis  inquinat ;  aegros  paroxysmis  tentat ; 
accessiones  ne  diutius  quidem  perstant;  tempori¬ 
bus  inaequalibus  redeunt,  aegerque  in  intervallis 
sanitate  solita  fruitur. 

Quinetiam,  tussis,  musculis  abdominis  convul¬ 
sis,  pertussi  laborantes  quatit,  et  sensum  suffo¬ 
cationis  quidem  gignit,  tussique  hacce  sese  pau- 

c  lisper 

lisper  intermittente,  aegrotus,  remissionibus  fere 
nullis  interpositis,  spiritum  sono  pleno  iteratoque 
haurit.  His  igitur  signis,  quae  pertussi  propria 
sunt,  rite  consideratis,  quaestio  de  diagnose  inter 
hanc,  morbumque  de  quo  sermonem  in  hoc  libello 
habemus,  ne  dura  quidem  est. 

3.  CYNANCHE  TONSILLARIS. 

In  affectione  morbosa  hacce,  et  tonsillae  et 
lingua  multum  tument ;  deglutitio,  liquorum  ut- 
pote,  et  difficillima  et  etiam  dolentissima  evadit, 
glandulae  salivam  secernentes  in  motum  abnor¬ 
mem  cientur,  salivaque,  copia  nimia  secreta,  ex 
ore  profusius  distillat. 

Quin  et,  Cynanche  inflammatoria  robustos  sa- 
nosque,  aetate  adulta,  vel  semper  vel  plerumque 
adoritur,  aegrotusque  tussi  parum  vexatur.  Me¬ 
dicus  igitur,  causa  morbum  tonsillarem  a  Cynanche 
Tracheali  dignoscendi,  ad  signa  haecce  illi  pro¬ 
pria,  rationem  habeat. 

4.  CYNANCHE  MALIGNA. 

Morbum  de  quo  tractatur  speciem  Cynanchis 

hancce 

hancce  atrocem  comitem  interdum  habere,  sunt 
qui  nos  rite  docent :  signa  autem  hujus  propria, 

v  *  f  J-  &  -  *  f*  i  ' 

febris  scilicet  typhoides  ;  ulcera  faucium  mala,  ali¬ 
quando  livida,  aliquando  nigrantia  ;  spiritus  foeti¬ 
dus  ;  coryza  nares  labiaque  erodens  ;  facies  cor¬ 
poris  externa,  die  a  morbi  initio  secundo  tertiove, 
papulis  efflorescens,  Cynanchis  malignae  indolem 
satis  superque  demonstrant ;  inflammationem  ve- 
runtamen  ulceraque  a  tonsillis  ad  laryngem  tra¬ 
cheamque  nonnunquam  serpere,  medici  quidam 
experti  nos  certiores  faciunt,  duasque  Cynanchis 
malignae  species.  Cynanchen ,  videlicet  malignam 
Tonsillarem ,  et  Cynanchen  malignam  Ti-achealem 
in  tabulas  relatas  habemus.* 

5.  ASTHMA  INFANTUM  ACUTUM. 

Species  asthmatis  haecce  similitudinem  cum  Cy¬ 
nanche  Tracheali  insignem  procul  dubio  agnoscit, 
eaque  de  causa,  haec  ab  illa  difficilius  distinguenda 
est.  Ratione  veruntamen  ad  signa  nunc  enume¬ 
randa  rite  habita,  differentiam  inter  affectiones 
hasce  morbosas  statuere,  penes  medicum  facilius 
erit. 

Asthma 

*  Vide  Johnston,  on  Putrid  and  Ulcerous  Sore  Throat. 

Asthma  infantum  acutum  nunquam  endemice 
grassatur.  Cynanche  vero  trachealis  regiones  quas¬ 
dam  prae  aliis  infestat.  Quin  et,  asthmate  acuto 
laborantes  tussis,  aut  lenius,  aut  ne  omnino  quidem, 
quatit,  collum  nunquam  dolet,  paroxysmi  penitus 
intermittunt,  aegrique  diutius  morbo  immunes  eva¬ 
dunt  ;  accessione  durante,  urina  limpida  copiosius 
effluit,  cadaveribus  necnon  peremptorum  incisis, 
membrana  faciem  laryngis  tracheaeque  internam 
investiens,  in  conspectum  nunquam  venit. 

c  - 

.  CTNANCHK  TRAHEALIS  NOTHA'.. 

Est  et  affectio  morbosa  quaedam  alia,  morbo 
nostro  profecto  cognata,  ideoque  nomine  Cynan- 
chis  Trachealis  Nothae  (Anglice  Spurious  Crowp ) 
describenda,  asthmati  aetate  adultorum  admodum 
similis,  quam  a  Cynanche  Tracheali  vera,  sedulo 
distinguat  medicus  oportet. 

Cynanche  Trachealis  Notha*  signis  multis  mor¬ 
bosis  antecedentibus,  impetum  subito  facit ,  aegro¬ 
tus  anhelat,  eodemque  tempore  haud  secus  ac  Cy¬ 
nanche  vera  laborans,  tussi  clangente  corripitur ; 

tussi  autem  urgente,  mucus  viscidus,  nec  fauces 

nec 

nec  os,  Cynanchis  Trachealis  verae  instar,  obsedit. 
Morbo  perstante,  vultus  aut  minime  aut  ne  om¬ 
nino  quidem  mutationem  subit.  Paroxysmosque 
tussis  inter,  agitatio  motusque  corporis  abnormes 
qui  Cynanchi  Tracheali  verae,  vel  plerumque  vel 
semper,  sese  comites  praebent,  nobis  ante  oculos 
neutiquam  versantur.* 


PROGNOSIS. 

Cynanche  Tracheali  aegrotantis  periculum 
summum  capiti,  pleris  que  in  exemplis  imminere, 
usus  experientiaque  nos  satis  superque  docent, 
eaque  de  causa,  eventus  jure  timendus  est,  aegro¬ 
tus  etenim  saepius  in  extremis  est,  ante  medicus 
quam  malum  ullum  grave  suspectum  habet,  mors¬ 
que  ex  improviso  frequentissime  ingruit,  dum 
aeger  in  bona  spe  est. 

Porro,  stadium  morbi  primum,  stadium,  videli¬ 
cet,  inflammationis  aciem  medici  oculorum  inter¬ 
dum  eludit,  minimeque  patefactum  transit ;  quan¬ 
doque 

*  Yide  Hamilton  on  the  Diseases  of  Children. 

doque  autem  morbus  invaluit,  prius  aegrotanti 
quam  succurritur,  in  periculo  summo  parvulus 
versatur. 

Verumenimvero,  si  ad  remedia  debita  rite  ma* 
tureque,  morbo  nimirum  in  limine  adhuc  exis- 
tente,  decursum  fuerit ;  si  pyrexiae  signa  mitiga¬ 
tionem  subierint,  aegerque  spiritum  et  facilius  et 
tardius  traxerit ;  si  aeger  aut  alvi  profluvie  leni 
exercitatus  fuerit,  aut  mucum  cum  frustulis  mem¬ 
branaceis  commistum  excrearit.  Si  arteriae  for¬ 
tius,  potius,  ac  debilius  micaverint,  si  tussis  necnon 
minus  arguta  evaserit,  voxque  naturalis  facta 
fuerit,  aegrotoque  eodem  tempore  ad  tussiendum 
mucumve  expuendum  praestante,  faustum  even¬ 
tum  ominare  liceat,  etiamsi  semper  causa  sit, 
quamobrem  medicus  spe  fluctuet  oportet. 


Sin  autem  aspera  arteria  animam  e  pulmonibus 
difficilius  excipiat,  eandemque  cum  labore  et  re¬ 
spirat  et  reddat;  si  aeger  anxietate  magna  in¬ 
quietudineque  insigni  opprimatur,  calorque  febri¬ 
lis  multum  increscat ;  si  pulsus  arteriarum  mul¬ 
tum  vacillent,  faciesque  rubore  suffundatur,  labia- 


ve 

ve  colorem  lividum  induant,  si  vox  sonum  argu¬ 
tum  edat,  tussisque  stridula  aegrotanti  molestiis 
sit,  eo  in  angusto  magis  spes  est.* 

Denique,  si  arteriarum  pulsus  etiamsi  frequen¬ 
tes,  pleniores  validioresque  evadant,  spiritus  fa¬ 
cilius  trahatur,  tussis  fortior  fiat,  aegerque  tus¬ 
siendo  corium  nothum  expuat,  signis  gravioribus 
levamen  quoddam  eodem  tempore  subeuntibus, 
medicum  voti  compotem  citius  fieri,  sperandum 
est. 

Symptomata  veruntamen  mirum  in  modum  sese 
haud  raro  remittere,  membranam  magna  ex  parte 
rejectam  fuisse ;  at  morbum  lethi  fabricatorem 
cito  inopinateque  fieri,  in  memoria  rite  tenendum 
est.  Pars,  nimirum,  tubi  nothi  parum  expulsa, 

a  tra- 


*  Apertura  rimave  glottidis,  aetate  adulta  transitus  hu- 
jusce  magnitudinem  in  aetate  impubera  bis  tanto  aequat. 
Hinc  periculum  suffocationis  summum  ob  rimae,  ne  modum 
sesquilineae  saepius  quidem  latitudine  transeuntis  anerus- 

o 

tiam,  parvulis  hoc  morbo  laborantibus  certo  certius  imminet. 
Vide  Richerand,  Elemens  de  Physiologie,  chap.  ix.  Vide 
etiam  Baillie’s  Morbid  Anat.  fasc.  ii,  tab.  2. 

a  tracheae  facie  interna  forsitan  soluta,  ideoque  in 
respirationibus  plenis  valvulae  munere  fungens, 
canalem  asperae  arteriae  claudit,  suffocationem- 
que  inducit. 

Cynanche  Trachealis  notha  remediis  debitis  in 
auxilium  rite  matureque  vocatis,  exitium  labo» 
rantibus  rarissime  affert. 

N 

V\V%V^WV%V\ 

RATIO  MEDENDI. 

In  morbo  huicce  medendo  medicus  principiis 
obstare  conetur  oportet,  morbi  etenim  vel  pauci 
vel  nulli  sunt,  ad  quos  sanandos  consulto  festina- 
toque  magis  opus  est  *,  remediis  namque  in  auxi¬ 
lium  tempestive  vocatis,  aegro  saepius  feliciter 
succurritur ;  sin  vero  mora  male  injiciatur,  morbus 
adeo  ingravescit,  ut  ars  medica  ad  eum  profligan¬ 
dum  nihil  omnino  valere  possit. 

In  stadio  Cynanchis  Trachealis  primo,  indica¬ 
tio  curatoria  una  solummodo  medici  attentionem 


summam 

summam  sibi  vindicat,  actionem  scilicet,  mem¬ 
branae  et  laryngis  et  asperae  arteriae  mucosae 
praeter  naturam  morboseque  auctam  cohibere,  ne 
corium  falsum,  faciem  arteriae  asperae  internam 
male  investiturum  formetur,  medicus,  summis  vi¬ 
ribus,  nitatur  oportet.  Causaque  indicationem 
hancce  absolvendi,  auxilium  e  remediis  diversis, 
quae  ad  reactionem  vasorum  quam  primum  com¬ 
pescendam,  gradu  majore  minoreve  valeant,  petere 
debet.  Hinc  ratio  patet  quare  ad  balneum  cali¬ 
dum,  ad  sanguinem  detrahendum ,  ad  usum  emetico¬ 
rum  catharticorumque,  submuriatis  hydrargyri  po¬ 
tissimum,  ad  vesicatoria,  remediaque  alia  hujusce¬ 
modi  pedetentim  confugiendum  est. 

1.  BALNEUM  CALIDUM. 

In  Cynanche  Tracheali  succurrenda,  medici  haud 
pauci  experti  post  impetum  primum  factum,  ad 
remedium  hocce  statim  confugiunt.  Morbo  ete¬ 
nim  invadente,  parvulum  vel  dolio  aquae  ad  gra¬ 
dum  Fahrenheitiani  nonagesimum  et  sextumr 
calefactae  pleno  ili  ico  immergunt,  vel  in  stragula 
ex  aqua  calefacta  compresso  eum  involvunt.  In- 
f&ns  in  balneo  per  horae  quadrantem  maneat ;  fo- 
mentumve  per  spatium  temporis  idem  utendum 

o  esT. 


DISSERTATIO  MEDICA 


26 

est;  dein  autem,  cute  prius  bene  exsiccata,  par¬ 
vulus,  in  panno  laneo  involutus,  in  lectum  sese 
recipiat, 

,  »  ,  ..  ..  >  .  >  '  • 

2.  SANGUINIS  DETRACTIO. 

Sanguinem  missum*  ad  inflammationem  compri¬ 
mendam,  periculumque  ab  aegroti  capite  arcen- 
dum  optime  valere,  medicos  vel  paucos  vel  nullos, 
me  judice,  latet.  Hunc  attamen  in  finem  tantum 
sanguinis  detrahendum  est,  quantum  morbi  vio¬ 
lentia  postulet,  aegrique  vires  tolerare  posse  vi¬ 
deantur.  In  aegrotis  robustis,  sanguis  e  brachio 
commode  mittendus  est,  propterea  quod  copiam 
ad  morbum  debellandum  necessariam  rivo  pleno, 
brevi  detrahere  chirurgum  certius  penes  erit. 

Sin  autem  aegrotus  seu  natura,  seu  valetudine,  „ 
seu  una  alteraque  vires  fractus,  sit;  sin  ve  vena 
brachii  vix  ac  ne  vix  quidem  pertundi  possit,  (quod 
in  infantibus,  annos  paucos  natis,  saepissime  ac¬ 
cidit,)  venam  jugularem  externam  ferire  chirurgus 
eonetur  oportet.  Quin  etiam,  si  chirurgus,  opera 
ad  venas  hasce  feriendas  data,  successu  careat,  hi¬ 
rudinibus  decem  duodecimve  parti  pectoris  supe¬ 
riori  applicatis,  sanguis  ad  rationem  debitam  tuto 

citoque 

citoque  educi  potest.  Partem  sterni  superiorem 
faucibus  externis  facile  antefero,  propterea  quod, 
partem  hancce  causa  sanguinis  fluxum  compescen¬ 
di,  certius  promptiusque  comprimere  possumus.  In¬ 
fantes  etenim  pressuram  in  partes  laryngi  vicinas 
aegerrime  ferunt ;  metusque  igitur  foret,  ne  san¬ 
guinis  plus  justo  educeretur,  nisi  si  partes  rite 
com  pr i  mere  n  tur . 

3.  EMETJCA. 

f  '  j*  y  J  !  I  T  4-  *  4 

Sanguine  modis  hisce  diversis  rite  detracto, 
emeticum  e  pulvere  radicis  cephaelis  ipecacu- 
anliae,  tartratisque  antimonii,  dose  debita,  cau¬ 
sa  vomitionem  plenam  excitandi,  statim  adhi¬ 
beatur.  Remedii  etenim  hujusce  viribus,  mucus 
viscidus  ejicitur  copiosius,  et  trachea  bronchiisque 
hoc  modo  expurgatis,  aegrotanti  tenero,  mirum  in 
modum  saepius  succurritur ;  usu  que  vomitionis 
post  sanguinem  missum,  in  hoc  stadio  morbi,  re¬ 
mediis  aliis  nullis  in  auxilium  vocatis,  malo  inter¬ 
dum  subito  prorsus  medetur.  Quinimo,  pectore 
hoc  modo  bene  depleto,  emeticum  diaphoretici 
munus  summo  cum  commodo  haud  raro  praestat. 
Hinc  ratio  patet  quare,  emetico  votis  medici  prima 
vice  parum  respondente,  dyspnoea  nimirum  tussi¬ 
que 

que  mitigationem  haud  rite  subeuntibus,  medica¬ 
mentum  repeti  adducor  ut  suadeam. 

Phlebotomia,  et  detractione  sanguinis  locali, 
balneo  calido  emeticisque  rite  adhibitis,  at  votis 
medici  parum  respondentibus,  morboque  vel  mi¬ 
tigationem  nullam  subeunte,  vel  acrius  etiam  ur¬ 
gente,  ad  usum  catharticorum  mercurialium  statim 
decurrendum  est. 

*  f  i-  •  *■ 

4.  CATHARTICA  MERCURIALIA. 

In  Cynanche  Tracheali  sananda,  hydrargyrus 
munus  quoddam  proprium  praestare,  viresque 
quasdam  singulares  in  hunc  morbum  exercere  vi¬ 
detur.  Submurias  igitur  hydrargyri,  dosibus  debitis, 
adhibeatur,  dosisque  eadem  omni  hora  repetatur 
oportet,  usque  dum  anima  facilius  reddatur ;  an¬ 
helitu  veruntamen  allevationem  clare  subeunte, 
remedium  sensim  intermittendum  est ;  horis  scili¬ 
cet  duabus  primum,  dein  tribus,  denique  quatuor, 
pro  re  nata  signorumque  violentia,  inter  doses 
singulas  adhibendas,  interpositis. 

Remedium  de  quo  agimus,  munere  catharti- 
ci,  plerisque  in  casibus  optime  fungitur  ;  mate¬ 
riaeque 

riaeque  colore  virente  praeditae  multitudine,  per 
anum  dejecta,  aegritudinis  levatio  in  Cynanche 
Tracheali  vera  primo  observatur.  Sin  autem 
species  morbi  notha  urgeat,  anhelitus,  catharse  su¬ 
perveniente,  saepius  ne  semper  quidem  mitigatur. 

Quod  ad  dosis  sub  muriatis  hydrargyri  mo¬ 
lem  quidem  pertinet,  ratio  ad  aegri  aetatem  vires¬ 
que  habeatur  oportet.  Infantibus  annum  unum 
natis  granum  unum ;  annos  duos  grana  duo  cum 
semisse  ;  annos  tres  quatuorve  grana  tria ;  annos 
autem  quinque  vel  sex  grana  quatuor  quinqueve 
praescribenda  sunt,  submurias  aut  forma  pulveris, 
sacchari  purissimi  pauxillo,  aut  uvarum  corinthea- 
carum,  gelatina  aut  meile,  theriaca,  aut  panada, 
jusculo  nimirum  pane,  aqua,  saccharoque  confecto, 
pulmento,  vehiculove  quovis  alio,  admistus  sor¬ 
beatur. 

5.  VESICATORIA. 

Emplastrum  amplum  vesicatorium  ad  partem 
superiorem  sterni  vel  nucham  colli  debet  imponi. 
Quin  et,  fomenta  calida  vel  linamenta,  ex  opio 
camphoraque  confecta  ad  fauces  externas  adhi¬ 
bere  liceat. 


II.  In 

II.  In  stadiis  morbi  hujusce  provectioribus,  ratio 
ad  consilia  medendi  diversa  habeatur  oportet :  ac¬ 
tionem  membranae  muGOsae  plus  justo  auctam, 
et  deminuere  et  corrigere,  medicus,  pariter  ac  in 
gradu  affectus  primo,  niti  debet,  eaque  de  causa, 
medicamenta  quae  in  hunc  affectum  valent, 
neutiquam  omittenda  sunt.  Sanguinis  sero  ef¬ 
fuso,  aut  aegri  amicorum  incuria,  aut  medicinae 
impotentia,  in  tubum  ex  corio  confectum  perpe¬ 
ram  concreto,  tubus  hicce  ex  aspera  arteriae  eji¬ 
ciendus  est,  ne  animae  officiat,  faucibusque  aegra 
maje  oblidat.  Hinc  ratio  patet  quamobrem,  in 
hoc  statu  rerum,  auxilium  ex  usu  emeticorum 
iterum  commode  petendum  est, 

1.  EMETICA. 

In  hoc  morbo  sanando,  stadio  morbi  secundo 
haud  aliter  ac  in  stadio  primo,  ad  usum  emetico¬ 
rum,  summo  cum  commodo,  saepius  confugiendum 
est.  Aegrotantis  amici  ab  hoc  remedio  saepius 
male  abhorrent,  medicique  conatibus  aegerrime 
favent.  Homines  etenim  haud  pauci  vomitorio¬ 
rum  medicamentorum  usurpationem,  in  stadio 
morbi  extremo,  injuste  pueriliterque  aversantur, 
illique  aegrotati  lectum  circumstantes,  vetulae 

utpote 

utpote,  et  rudes  et  ignarae  hoc  obfirmatissimuni 
habent,  ne  parvulus,  illis  judicibus,  moribundus  in¬ 
cassum  torqueretur.  Hinc  ratio  patet  quare,  me¬ 
dicus,  emeticis  adhibitis,  et  modum  eorum  operandi 
adstantibus  sedulo  aperiat,  et,  aegri  amicis  de 
medicaminis  effectibus  diligentissime  interrogatis* 
fiduciam  eorum  excitet  oportet. 

Tartratis  antimonii  semigranum  in  cochleari 
aquae  magno  solutum,  infanti  annos  duos  nato, 
omni  quadrante  horae  usque  dum,  et  nausea  et 
vomitus  cieantur,  horisque  duabus,  post  vomitio¬ 
nem  peractam,  praeteritis,  medicamentum  pro 
aegri  viribus  repetatur  oportet. 

Verumenimvero,  causa  votum  certius  conse¬ 
quendi,  medicus  dosin  solutionis  pleniorem,  hac 
secunda  vice,  adhibere  saepius  necesse  habebit. 
Ventriculus  etenim,  stadiis  morbi  provectioribus 
potissimum,  interdum  adeo  torpet,  ut  grana  tar¬ 
tratis  antimonii  quatuor  vel  etiam  quinque  vomi¬ 
tionibus  nullis  concitatis,  parvulus  sorpserit.  Vomi¬ 
tionem  in  hoc  morbo,  frequentius  summa  cum 

difficultate 

difficultate  cieri,  scriptores  medicos  diversos  testes 
idoneos  habemus. 

.  V<‘  ’  '  ■**  *  *  [  '  *'  *  "  '  *  '  I 

2.  EXPECTORANTIA. 

Quod  ad  expectorantia  quidem  attinet,  in  sta¬ 
diis  morbi  hujus  extremis,  vix  ac  ne  vix  quidem, 
nisi  si  causa  corium  nothum  expellendi  adhibita, 
e  re  aegri  erunt ;  vapor^  item  aquae  ferventis, 
cum  acido  acetico  commistae,  ope  Mudgii  inha- 
latoris  hausti,  ad  hunc  affectum  obtinendum,  plus 
minusve  valere  possunt. 

Porro,  in  membranae  tracheae  mucosae  affecti¬ 
bus,  scriptores  medici  quidam  vapores  medicatos 
alios  nobis,  de  meliore  nota,  commendavere ;  in 
Cynanche  autem  Tracheali  sananda  vapores  ejus¬ 
modi  inhalati  spes  nostras  adhuc  corripuerunt.* 

Insuper, 

*  In  Cynanche  Tracheali  medenda,  medicus  Gallicus 
quidam  sulphuretum  potassae  miris  laudibus  nuper  praedi¬ 
cavit  ;  viresque  quasi  specificas  in  hoc  remedio  inesse  stre¬ 
nuissime  contendit,  et  seipsum  et  patrem  suum,  complures 
per  annos,  eventu  semper  felice,  morbo  potissimum  ineunte, 
ad  sulphureti  potassae  usum  confugisse,  medicus  hicce  nos 
certiores  facit.  Sulphuretum  potassae  dosibus  a  gr.\  $  sex 
ad  decem,  meile,  vehiculove  quovis  alio,  adhibitum,  et  ves¬ 
pere  et  mane,  usque  dum  signa  mitigationem  subiissent,  in 
auxilium  vocatum  fuisse  nos  rite  docet.  Symptomatis  atta- 

Insuper,  siquando  remedia  medicamentaque 
omnia  de  quibus  mentionem  supra  fecimus,  spem 

medici  destituerint,  irritaque  prorsus  evaserint, 

% 

viaque  nec  non  aegroti  miserandi  animae  fere  prae- 
foceretur,  medici  scriptores  ad  laryngotomiam, 
modo  quo  per  fistulam  immissam  aegrum  spiri¬ 
tum  trahere  penes  sit,  quasi  ad  remedium  ulti¬ 
mum  extremumque  confugere  nos  rite  docent. 

Denique  sunt  et  alii  qui  Tracheotomiam  etiam 
suadent :  quod  vero  ad  hanc  operationem  attinet, 
etiamsi  in  discrimine  rerum  extremo,  omnes  vias 
persequi  liceat,  ante  de  salute  aegri  quam  spes 
prorsus  abjicienda  est ;  vereor  sane,  ut  aspera  ar¬ 
teria  perforata,  aeger  noster  omnino  deploran¬ 
dus  Orci  faucibus  eripi  possit.  Foramine  etiam 
facto,  membrana  aliena  faciem  trachiae  internam 
pessime  investiens,  fonsque  malorum  praecipuus 
jure  habenda,  vix  ac  ne  vix  quidem  extrahi  po¬ 
test,  reque  hacce  infecta,  tracheotomia,  opera  pro¬ 
cul  dubio  gravis,  ne  omnino  quidem,  me  judice, 
aegro  misere  moribundo  proderit. 

e  '  -Si 

men  levamen  optandum  subeuntibus,  dosis  molem  rite  di¬ 
minuit,  finemopie  morbi  versus,  remedium  mane  solummodo 
praescripsit.  Quin  et,  se  in  remedio  hocce  utendo  rationem, 
non  ad  aegri  aetatem,  at  potius  ad  signorum  violentiam  ha-  ' 
buisse,  affirmat. 


34 


DISSERTATIO  MEDICA. 


Si  aeger  usu  horum  diversorum  remediorhm 
morti  ereptus  fuerit,  causa  vires  ejus  violentia 
diuturnitateque  morbi  fractas  restituendi,  ad  car¬ 
diaca  tonicaque  solita ;  vinum  utique  aqua  rite 
dilutum,  medicus  confugiat  oportet.  Quin  etiam, 
aegroto  e  morbo  feliciter  convalescente,  virium 
redintegratio  quas  non  solum  mali  violentia,  sed 
et  etiam  curatio  ipsa,  haud  parum  prostravere, 
medici  attentionem  summam  sibi  jure  vindicat, 
eaque  de  causa,  dietam  nutrientem  levem  con- 
coctuque  facilem  ;  cinchonae  officinalis  corticem ; 
praeparata  e  ferro  quaedam;  exercitationem  levem, 
vestitumque  ad  halitum  per  cutem  eliciendum 
idoneum,  in  auxilium  vocare  debet.  Frigus  prae¬ 
terea  causasque  morbi  remotas  omnes  alias,  sum¬ 
ma  cum  cura  parvulus  evitet. 

;  ■  t  •  s  I 

Haec  igitur  sunt,  quae  de  Cynanche  Tracheali 
dicenda  habui ;  multa,  immo  perplurima,  dispu¬ 
tatione  digna  expendenda  superesse,  facile  ag¬ 
nosco  ;  de  his  attamen  nec  dissertationis  hujusce 
limites,  nec  quidem  ingenii  vires,  in  me  revera 
perexiguae,  fusius  disserere  permittunt. 


FINIS. 


